open-index/open-wikipedia-markdown huggingface dataset:
O Rei

Como topónimo **O Rei** pode referirse a:

;En Galiza
***O Reirado**, parroquia do concello de Alfoz;
****O Reirado**, lugar de dita parroquia;
***A Airoa do Rei**, lugar da parroquia de Mántaras, no concello de Irixoa;
***O Barrio do Rei**, lugar da parroquia de Candia, no concello de Abadín;
***Bouza do Rei**, lugar da parroquia de Oubiña, no concello de Cambados;
***Fraga do Rei**, lugar da parroquia de Moscoso, no concello de Pazos de Borbén;
***A Fraga do Rei**, lugar da parroquia de Oliveira, no concello de Ponteareas;
***A Fraga do Rei**, lugar da parroquia de Alxén, no concello de Salvaterra de Miño;
***Monte do Rei**, lugar da parroquia de Sofán, no concello de Carballo;
***A Parada do Rei**, lugar da parroquia de Bamio, no concello de Vilagarcía de Arousa;
***A Pía do Rei**, lugar da parroquia de Mens, no concello de Malpica de Bergantiños;
***O Pinal do Rei**, lugar da parroquia de Posmarcos, no concello da Pobra do Caramiñal;
***A Terra do Rei**, lugar da parroquia de Couso, no concello de Gondomar;
***Vilar do Rei**, lugar da parroquia de Fecha, no concello de Santiago de Compostela;
***O Reino**, lugar da parroquia de Carballeda, no concello de Piñor;
***O Reirado**, lugar da parroquia de Ferreira, no concello do Valadouro;
***O Reiro**, lugar da parroquia de Ponteareas, no concello de Ponteareas.

## Véxase tamén
### Outros artigos
Nadadores

: *Para o topónimo **Nadadores**, véxase Nadadores, México.*
[miniatura|270px|*Palaemon serratus*, o [Palaemon serratus|camarón, un crustáceo ***nadador*** (hoxe, dendrobranquiado).]]
Os **nadadores** (*Natantia*) é un taxon obsoleto de crustáceos decápodos, que comprendía aquelas familias que integran as especies que se moven principalmente mediante a natación, como os camaróns (os carideos ou *Caridea* e os procaridideos ou *Procarididea*), os lagostiños e as gambas (dendrobranquiados ou *Dendrobranchiata*) e os chamados en inglés *boxer shrimp*, "camaróns bóxer", os estenopodideos ou *Stenopodidea*.

Todos os demais decápodos —nécoras, centolas, lumbrigantes e outros moitos animais caracterizados por camiñar polo fondo— agrupábanse no outro grupo ou orde, o dos reptadores (*Reptantia*). ou en páxinas web serias.

## Clasificación tradicional dos decápodos 
'*Orde decápodos *(Decapoda)'''*:

### Representacións de tres dos grupos antigamente situados nos "nadadores" 

Ficheiro: Penaeus monodon.jpg|*Penaeus monodon* (dendrobranquiado)
Ficheiro:Heterocarpus ensifer.jpg|*Heterocarpus ensifer* (carideo)
Ficheiro: Stenopus hispidus 1.jpg|*Stenopus hispidus* (estenopodideo)

## Clasificación actual 
A clasificación actual, até o nivel de infraordes, segundo De Grave *et al.*, é:

Orde ***Decapoda*** Latreille, 1802
* Suborde ***Dendrobranchiata*** Bate, 1888
* Suborde ***Pleocyemata*** Burkenroad, 1963
** Infraorde *Stenopodidea* Bate, 1888
** Infraorde *Caridea* Dana, 1852
** Infraorde *Astacidea* Latreille, 1802
** Infraorde *Axiidea* de Saint Laurent, 1979b
** Infraorde *Gebiidea* de Saint Laurent, 1979
** Infraorde *Achelata* Scholtz & Richter, 1995
** Infraorde *Polychelida* Scholtz & Richter, 1995
** Infraorde *Anomura* MacLeay, 1838
** Infraorde *Brachyura'' Linnaeus, 1758
## Notas 
## Véxase tamén 
### Bibliografía 
* 

### Outros artigos 
* Crustáceos
* Decápodos
* Dendrobranquiados
* Pleociemados
* Reptantes
FesTVal

O **FesTVal** ou **Festival de Televisión e Radio de Vitoria-Gasteiz** é un festival anual de televisión e radio que ten lugar na cidade vasca de Vitoria, en España. O festival, iniciativa da Asociación Cultural Fila 2, comezou en 2009 e celébrase a primeira semana de setembro.

É o primeiro festival que se dedica exclusivamente á televisión e á radio en todos os seus formatos. Está pensado para o gran público, para que o espectador goce da televisión e radio en directo e coñeza persoalmente aos seus protagonistas. Estréanse as series e os novos programas da tempada, e hai encontros culturais con destacados profesionais dos medios, ademais de emisións e actuacións en directo. Fanse homexanes e prémiase aos diferentes programas e profesionais, coa participación de todas as cadeas principais e cos diferentes artistas de interese. Euskal Irrati Telebista, o ente de radio e televisión vasco, exerce o papel de anfitrioa do evento.

## Véxase tamén 
### Ligazóns externas 
* Sitio web oficial
Kamaliya

**Natalya Shmarenkova**, máis coñecida como **Kamaliya Zahoor** (ucraíno: Камалія Захур, ruso: Камалия Захур) nada en Zabaykalye, Rusia o 18 de maio de 1977, é unha cantante, modelo e actriz ucraína. Tamén foi Mrs. Mundo 2008.

## Biografía
Kamaliya naceu en 1977 en Zabaikallye, Chita Oblast, Rusia. Cando a súa familia trasladouse a Lviv, ela tivo clases de violín e de ópera, e ao mesmo tempo na escola, ela participou en moitos concertos. Os seus esforzos foron observados e ela recibiu unha invitación para cantar co grupo de música folk ucraína "Halytska Perlyna"

En 2003, Kamaliya casou con Mohammad Zahoor, un empresario británico / paquistaní. Kamaliya tamén está implicada en proxectos de caridade en Ucraína e Paquistán.

En 2004, o Presidente de Ucraína concedeulle a Kamaliya o título de artista Honrado de Ucraína polas súas realizacións notables no desenvolvemento da cultura ucraína.
### Nacionalidade
Aínda que naceu en Rusia, dende pequena vive en Ucraína, polo que ten a nacionalidade Ucraína e non a rusa.

No 2003, cando casou con Mohammad Zahoor ela adquiriu a dobre nacionalidade Ucraína - Paquistán.

## Concursos de beleza
En 2003, ela converteuse en "Miss Ucraína do Sur" e "Miss Open - Odessa".

O 30 de xuño de 2008, Kamaliya venceu o concurso Mrs. Mundo. O evento tivo lugar en Kaliningrado, en Rusia. Ela clasificouse no top cinco de competidoras, que foron as seguintes:  Sra Ucraína, Sra Belarús, Sra Vietnam, Sra Perú e Sra Singapur.

En 2009 estaba en Vietnam para pasar a súa coroa para a Sra. Mundo de 2009 a Sra Rusia,  Victoria Radochinskaya.

## Carreira cinematográfica
O primeiro papel de Kamaliya nunha película, foi na comedia Muzh Moey Vdovy (ruso: Муж моей вдовы | galego: O marido da miña viúva) por Leonid Gorovets. O filme tivo o seu lanzamento o 1 de abril de 2010 en Ucraína e Rusia

## Carreira musical
### Singles
* "Crazy In My Heart" (2012)
* "Rising Up" (2012)
* "Arrhythmia" (2012)
* "Butterflies" (2012)
* "Arrhythmia" (2012)

### Albumes de estudo
* "Techno Style" (1997)
* "Kamaliya, With Love"
* "Year Of The Queen"
* "Kamaliya" (2012)
* "Club Opera" (2012)
Nadadores, México

: *Para **nadadores**, taxon obsoleto de crustáceos, véxase Nadadores. Para os individuos que practican a **natación**, véxase Natación*,

**Nadadores** é unha poboación do estado mexicano de Coahuila. É a cabeceira do municipio do mesmo nome, e está situada na rexión centro de Coahuila, a uns 30&nbsp;km ao noroeste da cidade de Monclova.

## Historia 
Nadadores foi fundada no ano 1674 polos relixiosos franciscanos Francisco Peñasco e Juan Barrera, que lle deron o nome de **Misión de Santa Rosa de Viterbo de los Nadadores**, este último nome se lle deu en honor do entón vicerrei da Nueva España, Juan de Acuña, marqués de Casa Fuerte de los Nadadores.

A misión foi poboada inicialmente por membros das tribos cotzales e *manos prietas*, porén, tras varias sublevacións quedou despoboada durante varios anos. Foi repoboada o 6 de xaneiro de 1733 por indíxenas tlaxcaltecas procedentes de Saltillo e Parras de la Fuente, co nome de **Nuestra Señora de la Victoria Casa Fuerte de los Nadadores**, cuxa poboación finalmente se consolidou.

O 1 de febreiro de 1866 déuselle a categoría de *vila* e, en 1875, cambióuselle o nome polo de Coronel Fuente, aínda que este nunca arraigou e seis anos despois restituíselle o nome de Nadadores. En 1896 o ferrocarril que une Monclova con Cuatrociénegas construíuse a través de Nadadores.

En 1879 naceu en Nadadores o xeneral revolucionario Lucio Blanco.

## Localización e poboación 
Nadadores está localizada nas coordenadas  e a unha altitude de 520 m sobre o nivel do mar. Encóntrase na rexión central de Coahuila, moi cerca da cidade de Monclova, a uns 30&nbsp;km ao sueste, comunicándose con ela mediante a *Carretera Federal 30*, que é o principal medio de comunicación da localidade; cara ao leste comunícaa ademais con San Buenaventura, e cara ao oeste con Sacramento, Cuatrociénegas de Carranza e San Pedro de las Colonias.

A poboación de Nadadores en 2005 segundo o Censo de Poboación realizado ese ano polo Instituto Nacional de Estadística y Geografía era de 4 086 habitantes, dos cales eran homes 2 045 e mulleres 2 041.

## Notas
Avelino Barrio Pérez

**Avelino Barrio Pérez**, nado na Coruña o 10 de agosto de 1920 e finado en Buenos Aires o 30 de xuño de 1979, foi un médico e herpetólogo arxentino de orixe galega.

## Traxectoria 
Fillo do médico Avelino Barrio López, naceu na Coruña coincidindo cunha visita do seu pai a Galicia. Estudou no Colexio Nacional de Bos Aires, e doutorouse na Universidade de Bos Aires (1948-1954). Pasou a maior parte da súa carreira nesa Universidade, e no Instituto Nacional de Microbiología Carlos Malbrán, chegando a xefe da División Herpetología y Ponzoñas. En 1969 fundou o Centro Nacional de Investigaciones Ictiológicas e consagrouse ao estudo de animais velenosos. Tamén traballou en taxonomía, e estudou o canto das ras.

## Obras 
* *Observaciones sobre Lepidosiren paradoxa y fijación de material argentino*. Revista Arg. de Zoogeografía III, 1943.

## Notas 
## Véxase tamén 
### Bibliografía 
* Kraig Adler. 1989. *Contributions to the History of Herpetology,* Society for the study of amphibians and reptiles.

### Ligazóns externas 
*Biografía
Zlata Ohnevych

**Zlata Ohnevych** (en ucraíno: *Злата Огневич*), nada o 12 de xaneiro de 1986 en Murmansk, Unión Soviética é unha cantante ucraína que representou a Ucraína no Festival de Eurovisión 2013 en Malmö, Suecia.

## Eurovisión 
### Eurovisión 2010 
No ano 2010, Zlata comezou a probar sorte no camiño a Europa, e intentou representar a Ucraína coa canción 'Tiny Island' onde ela acabou con esa canción quinta con 30 puntos.
### Eurovisión 2011 
No ano 2011, Zlata presentouse coa canción 'The kukushka', esta vez en ucraíno, onde ela quedou cun segundo posto.
### Eurovision 2013 
No 2012, Zlata, presentouse á preselección de Ucraína para representar a Ucraína no festival de Eurovisión en Malmö. Ela quedou primeira coa súa canción 'Gravity' con 40 puntos: 20 do xurado e 20 dos televotos.

## Festival de Crimea 2011 
No ano 2011, no Festival de Música de Crimea (Ucraína), proclamouse gañadora contra concursantes de todas as partes do mundo cun xurado profesional de cantantes e músicos ucraínos e rusos.

## Singles 
* Tiny Island
* The kukushka
* Gravity
Santiago Casal Cao

**Santiago Casal Cao**, nado en 1898 en Vigo e finado en 1982, foi un futbolista galego que xogaba na demarcación de extremo esquerdo.

## Traxectoria 
Procedente do Real Club Fortuna de Vigo formou parte do primeiro cadro de xogadores da historia do Celta de Vigo despois da fusión do Fortuna co Real Vigo Sporting Club en 1923.

Casal debutou co Celta en partido oficial no Campionato galego de fútbol o 2 de decembro dese mesmo ano ante o Racing de Ferrol (7-1), proclamándose o equipo vigués campión desta e das dúas seguintes edicións.

A única competición a nivel estatal que existía no momento era o Campionato de España, a actual Copa do Rei pero na súa primeira participación o Celta tivo que enfrontarse a un dos favoritos, o Athletic de Bilbao, quedando eliminado. Esta primeira experiencia compensouna ao ano seguinte, chegando a semifinais ante o Arenas de Getxo tras perder 1-0 en Getxo e empatar a uns en Vigo, case igualando ao papel do Vigo Sporting que en 1908 foi subcampión do campionato.

Esa segunda tempada rematou cun amigábel en Madrid ante o Real Madrid que rematou cun empate a dous goles, os tantos vigueses marcáronos Polo e o propio Casal.

Na tempada 1924-25 disputase o primeiro derbi Celta-Deportivo, gañando na ida o Depor por 3-0 e gañando o Celta en Vigo por idéntico resultado, marcando Casal un dos goles.

Por aquel entón o Celta tamén disputou amigábeis, non só contra equipos das capitais de España e Portugal senón contra a Selección de fútbol do Uruguai, campioa olímpica, e o CA Boca Juniors, precisamente contra este último foi titular Casal acompañando na dianteira a Polo e Chicha.

En 1928 Casal deixa o Celta e retírase do fútbol en activo.

## Véxase tamén 
### Ligazóns externas 
*
Argimiro Rojo

**Argimiro Rojo Salgado**, nado en Mosteiro (Ramirás) o 8 de xaneiro de 1950, é un sociólogo e politicólogo galego.
## Traxectoria 
Fixo estudos de ciencia política e socioloxía na Universidade Complutense de Madrid, e de federalismo no C. U. d'Etudes Fédéralistes de Aosta. É catedrático de Ciencia Política e da Administración na Universidade de Vigo. Fixo estudos sobre o proceso de construción europea desde a perspectiva federalista, a Europa das rexións, e a gobernabilidade global.

## Obras 
* *As Mocedades Galeguistas*, 1987, Galaxia.
* *O Galeguismo a través dos seus Textos e Documentos políticos*, 1989.
* *La regionalización del Estado en la Europa Comunitaria*, 1991.
* *El significado y las posibilidades de la autonomía y de la regionalización política*, 1992.
* *La exigencia de participación regional en la Unión Europea*, 1996.
* *El modelo federalista de integración europea: La Europa de los Estados y de las Regiones*, 1997.
* *Multiconstitucionalismo e multigoberno: Estados e rexións na Unión Europea*, 2006.

## Véxase tamén 
### Bibliografía 
* 
* 
* 
* 
* 

### Ligazóns externas 
* Páxina web de Argimiro Rojo na Universidade de Vigo
* "Argimiro Rojo, defensor universitario: “O conflito soluciónase recorrendo á política, é dicir, buscando o diálogo”" (11/7/2011). *Galicia Hoxe*
OV5 5

**OV5 5** (*Orbiting Vehicle 5 5*), tamén denominado **ERS 29**, foi un satélite artificial estadounidense lanzado o 23 de maio de 1969 mediante un foguete Titan IIIC desde Cabo Cañaveral.

## Características 
OV5 5 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial. OV5 5 foi lanzado no mesmo foguete que OV5 6 e estivo adicado ó estudo dos efectos da radiación solar e a magnetosfera terrestre mediante o uso dun detector de plasma, un sensor de altitude, un magnetómetro e sete detectores de partículas. OV5 5 foi inxectado nunha órbita inicial de 111.727&nbsp;km de apoxeo e 16.866&nbsp;km de perixeo, cunha inclinación orbital de 32,9 graos e un período de 3119,6 minutos.

## Notas 
## Véxase tamén 
### Outros artigos 
* Environmental Research Satellites
Gonzalo Varela Agrelo

**Gonzalo Varela Agrelo**, nado na Estrada o 10 de xullo de 1914 e finado en 1991, foi un futbolista galego máis coñecido como **Varela**, que xogaba na demarcación de defensa.

## Traxectoria 
Despois de xogar no Club Deportivo Estradense, Varela chegou na tempada 1935-36 ao Celta de Vigo, que estaba buscando o ascenso a Primeira División. Militaría no club 5 tempadas.

No primeiro ano que estivo no Celta o equipo conseguiu o ascenso pero o comezo da Guerra Civil Española fixo esperar o debut na máxima categoría. O propio Varela serviría como cabo de artillaría en Aragón e Levante.

O 3 de decembro de 1939 por fin debuta o Celta en Primeira División, sería cunha derrota ante o Real Zaragoza. Porén o equipo acadaría a permanencia despois de vencer na promoción ao Deportivo da Coruña que tentaba ascender. Varela disputaría 16 dos 22 encontros da tempada, formando parella con Vicente Cons.

Na tempada 1941-42 comezou a perder peso nos onces iniciais e finalmente o club prescindiu dos seus servizos para aliviar a delicada situación económica o 4 de febreiro de 1944, xunto a el tamén deixaron o club Martín Pica e Alberich.

## Véxase tamén 
### Ligazóns externas 
*
Reptantes

: *Para outros animais que "reptan, véxase Réptiles,*

[miniatura|300px|A [cigala (*Nephrops norvegicus*), un crustáceo ***marchador*** típico.]]

Os **reptantes** (*Reptantia*) é un taxon obsoleto de crustáceos decápodos, que comprendía aquelas especies —nécoras, centolas, lumbrigantes e outros moitos animais— caracterizados teren o corpo deprimnido dorsoventalmente e por camiñar polo fondo, en contraposición aos do outro grupo, o dos nadadores (*Natantia*), que reunía as especies, de corpor deprimido lateralmente e que se moven principalmente mediante a natación, como os camaróns (os carideos ou *Caridea* e os procaridideos ou *Procarididea*), os lagostiños e as gambas (dendrobranquiados ou *Dendrobranchiata*) e os chamados en inglés *boxer shrimp*, "camaróns bóxer", os estenopodideos ou *Stenopodidea*.

Porén, esta clasificación segue encontrándose nos libros antigos, e mesmo en cursos de bioloxía mariña dalgunhas universidades  ou en páxinas web serias.

Orde ***Decapoda*** Latreille, 1802
* Suborde ***Dendrobranchiata*** Bate, 1888
* Suborde ***Pleocyemata*** Burkenroad, 1963
** Infraorde *Stenopodidea* Bate, 1888
** Infraorde *Caridea* Dana, 1852
** Infraorde *Astacidea* Latreille, 1802
** Infraorde *Axiidea* de Saint Laurent, 1979b
** Infraorde *Gebiidea* de Saint Laurent, 1979
** Infraorde *Achelata* Scholtz & Richter, 1995
** Infraorde *Polychelida* Scholtz & Richter, 1995
** Infraorde *Anomura* MacLeay, 1838
** Infraorde *Brachyura* Linnaeus, 1758
## Notas 
## Véxase tamén 
### Bibliografía 
* 

### Outros artigos 
* Crustáceos
* Decápodos
* Dendrobranquiados
* Pleociemados
* Nadadores
O Lapido, Ambroa, Irixoa

**O Lapido** é un lugar da parroquia de Ambroa no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 40 habitantes (14 homes e 26 mulleres), o que supón unha diminución con respecto a 2011, cando tiña 44 habitantes.

## Toponimia
O topónimo **Lapido** fai referencia a un lugar onde abundan as lapas ou lousas.
## Lugares e parroquias 
### Lugares de Ambroa 
### Parroquias de Irixoa 
## Notas
Premios Zapping

Os **Premios Zapping** son o recoñecemento máis directo do público catalán á programación e aos profesionais da televisión española.

A diferenza doutros recoñecementos, os Zapping premian a calidade dos programas, deixando de lado os índices de audiencia. Os socios de Teleespectadors Associats de Catalunya (TAC) son os que elixen aos finalistas de cada categoría e un xurado decide co seu voto aos gañadores.

Nas súas dúas primeiras edicións participaron unicamente os profesionais cataláns pero, debido ao éxito e á boa acolleita que tiveron, os Premios Zapping entréganse, desde 1995, a profesionais de todo o Estado.

## Véxase tamén 
### Ligazóns externas 
*Sitio web oficial
Vicente Cons de la Torre

**Vicente Cons de la Torre**, nado en Pontevedra o 17 de xullo de 1914, foi un futbolista galego máis coñecido como **Cons**, que xogaba na demarcación de defensa.

## Traxectoria 
Ao igual que Edelmiro II e Pirelo chegou ao Celta de Vigo procedente do Eiriña CF de Pontevedra, na tempada 1939/40 para reforzar o club de cara ao debut na Primeira División. Xogou no Celta sete tempadas, seis delas na máxima categoría.

Debutou en partido oficial o 3 de decembro de 1939 ante o Real Zaragoza baixo as ordes do técnico Ricardo Comesaña, encontro que perdeu o equipo vigués. Pese ao mal comezo Cons disputou 17 dos 22 encontros de liga.

Durante os primeiros anos no club formou parella na defensa con Varela disputando gran parte dos encontros a pesar de que non se permitían as substitucións. Un dos seus partidos máis recordados foi o 15 de maio de 1940 en Madrid no partido pola permanencia ante o Deportivo da Coruña, que buscaba ascender. Na tempada 1941/42 foi o xogador máis utilizado polo técnico Albéniz ao disputar 25 dos 26 encontros de liga, campionato que o equipo rematou 5º.

Logo da chegada de xogadores máis novos foi perdendo peso no equipo e tras a fichaxe de José Mesa Cons deixa o club tras 7 tempadas.

## Véxase tamén 
### Ligazóns externas 
*
*
Avelino Barrio

O nome de **Avelino Barrio** pode referirse a:

***Avelino Barrio López**, médico galego (1885-1959).
***Avelino Barrio Pérez**, médico e herpetólogo arxentino (1920-1979), fillo do anterior.
O'Donell Lorenzo

'''O'Donell Lorenzo Codesido**, tamén coñecido como **Edelmiro II''', nado en Pontevedra o 20 de xullo de 1910 e finado na mesma cidade o 14 de setembro de 1979, foi un futbolista galego, que xogaba na demarcación de dianteiro.

## Traxectoria 
Formou parte dunha saga familiar de dianteiros xunto ao seu irmán xemelgo Edelmiro e ao seu outro irmán Gonzalo. Comezou a xogar ao fútbol en equipos do seu barrio antes de fichar polo Eiriña CF, co que debutou en marzo de 1928. Co equipo pontevedrés disputou o Campionato de Galicia nas tempadas 1928/29 e 1929/30. 

En xaneiro de 1930 emigrou á Habana, onde levaban xa un tempo seus irmáns, e fichou como eles polo Iberia. Debutou nun partido do Campionato Nacional contra o Olimpia, formando na dianteira xunto a Edelmiro, Pedrito, Bebito e o coruñés Bergés, e marcando o seu primeiro gol. Con este equipo disputou o Campionato Nacional e en decembro de 1931 emprendeu con el unha xira por México, co equipo reforzado con xogadores como os coruñeses Chorens e Cholas. Xogou no Iberia ata xullo do ano 1933.  

En agosto regresou a España e fichou polo Espanyol, seguindo os pasos de seu irmán Edelmiro, que xogaba no club catalán dende había tres tempadas. Por este motivo foi alcumado Edelmiro II dende a súa chegada. Debutou en partido oficial na primeira xornada da tempada 1933/34, marcando dous goles contra a Real Sociedad en Sarrià (4-0). Ese mesmo ano o Espanyol enfrontouse na Copa do Presidente da República ao Celta de Vigo, equipo no que xogaba o seu outro irmán, Gonzalo, coincidindo os tres irmáns sobre o campo, tanto no partido de ida como no de volta. Xogou no Espanyol ata o ano 1935, cando fichou polo Levante FC, da Segunda División.

Pasou a guerra civil en Galicia, xogando de novo nas filas do Eiriña, onde coincidiu outra vez co seu irmán Edelmiro. Co club pontevedrés disputou as tempadas 1936/37 e 1937/38 do campionato galego. A finais de 1939 o Celta de Vigo fixo varias fichaxes procedentes do Eiriña para reforzarse de cara ao seu debut na Primeira División, e desta maneira chegou a Vigo xunto a Cons e Pirelo.

Debutou co Celta na máxima categoría o 3 de decembro de 1939 ante o Zaragoza, formando na dianteira xunto a Venancio, Nolete e Toro. Porén este sería un dos tres encontros que disputaría en todo o campionato, aos que sumou dous na Copa do Xeneralísimo, sen marcou ningún tanto.

Na tempada 1940/41 xogou no Alfonso XIII, que militaba na Serie A rexional, e na tempada seguinte formou parte do Vigués FC.

## Notas 
## Véxase tamén 
### Ligazóns externas 
*
Álvaro Núñez Marcial

**Álvaro Núñez Marcial**, nado en Vigo o 21 de decembro de 1912 e finado o 3 de xullo de 1992, foi un futbolista galego máis coñecido como **Alvarito**, que xogaba na demarcación de centrocampista.

## Traxectoria 
Tralo parón que supuxo a Guerra Civil Española o Celta de Vigo afrontaba a tempada 1939/40 co reto de debutar en Primeira División e obter a permanencia.

Con este propósito chegan moitos novos xogadores ao club, entre eles Alvarito. Debutaba en partido oficial o 3 de decembro de 1939 ante o Real Zaragoza, con resultado de derrota por 3-2.

Tras cinco tempadas no club e a nefasta tempada 1943/44 que supuxo o descenso a Segunda División, ao so acadar 9 puntos, deixa o Celta de Vigo ao igual que Mundo e Agustín.

Alvarito aínda xogaría en Primeira División dúas tempadas máis, esta vez no Real Murcia.

## Vida persoal 
Casou en agosto de 1935 con Dolores García Méndez.

## Notas 
## Véxase tamén 
### Ligazóns externas 
*
Club Jorge Wilstermann

O **Club Jorge Wilstermann**, coñecido popularmente como **Wilstermann**, é un club de fútbol boliviano, da cidade de Cochabamba. Fundouse o 24 de novembro de 1949 por un grupo de traballadores da liña aérea Lloyd Aéreo Boliviano (LAB). Xoga os seus partidos como local no Estadio Félix Capriles, con capacidade para 32.000 espectadores. Recibe o nome do primeiro piloto de aviación civil boliviano.

O Wilstermann posúe doce campionatos nacionais e 8 subcampionatos na Primeira División de Bolivia, convertóndoo no segundo club con máis títulos a nivel nacional, dos cales ten un tetracampionato e dúas bicampionatos. Ten ademais dezaoito participacións internacionais, sendo parte do partido inaugural da Copa Libertadores de América e a súa mellor clasificación como semifinalista da mesma.
Eduardo e Cristina

***Eduardo e Cristina*** é unha ópera en dous actos con música de Gioachino Rossini sobre un libreto en italiano de Andrea Leone Tottola e Gherardo Bevilacqua Aldobrandini adaptado do libreto *Odoardo e Cristina* (1810) obra de Giovanni Schmidt para a música de Stefano Pavesi. Foi estreada no Teatro San Benedetto de Venecia o 24 de abril de 1819.

A partitura é un pastiche realizado a partir de música doutras obras, completado cuns poucos números novos. A súa abertura pode escoitarse ocasionalmente nas salas de concertos.

## Historia 
Esta ópera pastiche foi composta con gran celeridade para a súa estrea, que tivo lugar menos dun mes despois da estrea de *Ermione*. Rossini arranxou "19 de 26 números musicais" doutras obras, incluídas *Adelaide di Borgogna*, *Ricciardo e Zoraide*, *Mosè en Egitto* así como a propia *Ermione*.

A estrea da ópera tivo lugar no Teatro San Benedetto de Venecia o 24 de abril de 1819, e tivo 24 representacións esa tempada antes de ser revivida ao ano seguinte no máis prestixioso Teatro La Fenice. Ironicamente, mentres que *Ermione* non foi particularmente ben recibida, *Eduardo e Christina* foi moi favorable.

## Personaxes 
## Orquestración 
A partitura de Rossini require da utilización de:
* 2 frautas (tamén piccolo), 2 óboes, 2 clarinetes, 2 fagots
* 2 trompas, 2 trompetas, 3 trombóns
* timbais, bombo, pratos, ferriños
* *Archi*
* Banda en escena

## Estrutura 
* Sinfonia

### Acto 1 
* 1 Introduzione *Giubila, o patria, omai* (Coro, Atlei, Giacomo, Cristina, Carlo)
* 2 Coro, scena e cavatina *Serti intrecciar le vergini* - ''Vinsi, ché fui d'eroi* (Eduardo)
* 3 Coro e aria *O ritiro che soggiorno* - *È svanita ogni speranza* (Cristina)
* 4 Duetto *In que' soavi sguardi* (Cristina, Eduardo)
* 5 Coro *Vieni al tempio*
* 6 Scena e cavatina *D'esempio all'alme infide* (Carlo, Coro)
* 7 Finale primo *A che, spietata sorte* (Coro, Carlo, Cristina, Giacomo, Eduardo, Atlei)

### Acto 2 
* 8 Introduzione *Giorno terribile* (Coro)
* 9 Coro *Impera severa*
* 10 Aria *Questa man la toglie a morte* (Giacomo)
* 11 Scena e duetto *Ahi, qual orror, oh stelle!* (Cristina, Carlo)
* 12 Coro, scena e cavatina *Nel misero tuo stato* - *La pietà che in sen serbate* (Eduardo)
* 13 Scena e duetto *Arresta il colpo* - *Ah, nati è ver noi siamo* (Cristina, Eduardo, Coro)
* 14 Battaglia 
* 15 Duetto *Come? Tu sei?* (Carlo, Eduardo)
* 16 Finale *Or più dolci intorno al core* (Carlo, Eduardo, Cristina, Giacomo, Atlei, Coro)

## Gravacións 
## Notas 
## Véxase tamén 
### Bibliografía 
* Holden, Amanda (Ed.), *The New Penguin Opera Guide*, Nova York: Penguin Putnam, 2001. ISBN 0-14-029312-4
* Osborne, Charles, *The Bel Canto Operas of Rossini, Donizetti, and Bellini*, Portland, Oregon: Amadeus Press, 1994 ISBN 0-931340-71-3
* Osborne, Richard: "Eduardo e Cristina" in *The New Grove Dictionary of Opera'', Stanley Sadie (Ed.). Londres: MacMillan, 1992 ISBN 0-333-73432-7

### Ligazóns externas 
* Libreto 
* Almanaque de Amadeusonline.net
Río Urumea

O **río Urumea** (do éuscaro, *ur*, «auga», e *mehea*, «fina») é un río do norte de España que nace en Navarra e desemboca na cidade de Donostia (Guipúscoa).

## Xeografía 
O río Urumea nace no porto de Ezkurra (Navarra), nunha das zonas con máis precipitacións da Península Ibérica. Descende por un val estreito e fondo ata Goizueta. Recibe o Añarbe discorrendo en rápida pendente a partir de Artikutza, atravesa os núcleos de Pagoaga e Pikoaga ata chegar a Hernani.

Prosegue por Astigarraga e entra na cidade de Donostia, pasando polos barrios de Martutene, Loiola, separando a Eguía e Gros de Amara e o centro, para desembocar no mar Cantábrico entre o monte Urgull e a praia de Zurriola. A súa cunca ten soamente 279&nbsp;km² e ten 45&nbsp;km de lonxitude.

No seu percorrido recibe as augas dos seguintes afluentes: pola dereita, Añarbe, Beltza, Lizarrei, Aparrain, Eskaitz, Usoko, Epele, Marindegi e Taulako; pola izquierda, Pagoaga, Sagarreta, Olaberri, Bezkite, Sagatzain, Txonkueneku, Portu, Latzumbe, Buztin e Agerre.

## Características 
A forma actual da desembocadura é moi diferente á doutros tempos. Entón era moi ancha, entre os montes Ulía e Igueldo, e Urgull era só un illote que saía no centro e as augas discorrían por gran parte do actual Gros e a totalidade de Amara novo, formando marismas e terreos pantanosos.

O río Urumea adoita rexistrar as maiores crecidas no outono e a principios do inverno, producíndose ocasionalmente algunhas inundacións en Hernani, Astigarraga e no barrio donostiarra de Martutene. Ao ter unha cunca pequena e poucos quilómetros de percorrido, o seu caudal pode variar de forma rápida, pode subir o seu nivel en poucas horas e si nuns cantos días non se producen precipitacións este pode descender considerablemente.

## Véxase tamén 
### Ligazóns externas
Daniel Díaz de León Castillo

**Diego Díaz de León y Castillo** nado en Chihuahua o 8 de febreiro de 1910, foi un futbolista mexicano máis coñecido como **Pirelo**, que xogaba na demarcación de centrocampista.

## Traxectoria 
Pirelo xogara no Celta de Vigo dúas tempadas antes do ascenso a Primeira e da Guerra Civil. Despois estivo un tempo no Eiriña CF, reforzou en varios partidos amigábeis ao Racing Club de Ferrol e fichou de novo polo Celta en 1939 canda a Vicente Cons e Edelmiro II para reforzar o equipo de cara ao debut en Primeira División desa tempada. Debutou co Celta na máxima categoría o 3 de decembro de 1939 ante o Real Zaragoza, partido que perdería o club vigués por 3-2. Neste primeiro ano disputou 19 dos 22 encontros, sendo un dos máis utilizados.

Ao longo das dúas tempadas máis que estivo no Celta foi perdendo protagonismo ata que na última so disputou catro encontros, e finalmente abandona o equipo na tempada 1941/42. Porén aínda puido formar parte do equipo que o 23 de abril de 1941 venceu por 8-0 ao Deportivo da Coruña en Balaídos en partido de Copa.

## Véxase tamén 
### Ligazóns externas 
*
Asiana Airlines

**Asiana Airlines Inc.** (hangul: 아시아나 항공; RR: *Asiana Hanggong*; antigamente **Seoul Airlines**) é unha das dúas maiores aeroliñas de Corea do Sur, xunto con Korean Air. Asiana ten a súa sede no Asiana Town en Osoe-dong, Gangseo-gu, Seúl. A compañía ten o seu centro de operacións doméstico no aeroporto internacional de Gimpo, e o centro de operacións internacional no aeroporto internacional de Incheon, a 70 quilómetros do centro de Seúl.

Asiana é membro da alianza Star Alliance e ofrece 516 voos diarios a Asia, Europa, Norteamérica e Oceanía, operando 14 rutas domésticas e 85 internacionais de pasaxeiros e 20 de carga.

## Frota 
### Actual
En decembro de 2020 a frota de Asiana Airlines estaba formada polos seguintes avións:

### Histórica
## Véxase tamén 
### Ligazóns externas 
* Páxina oficial
Lapido

O topónimo **Lapido** pode referirse a:

;En Galiza
***Lapido**, lugar da parroquia de Ortoño, no concello de Ames;
***O Lapido**, lugar da parroquia de Ambroa, no concello de Irixoa;
***O Lapido**, lugar da parroquia de San Pedro de Muro, no concello de Porto do Son.
A Moreira, Ambroa, Irixoa

**A Moreira** é un lugar da parroquia de Ambroa no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 9 habitantes (4 homes e 5 mulleres), o que supón un aumento con respecto a 2011, cando tiña 4 habitantes.

## Lugares e parroquias 
### Lugares de Ambroa 
### Parroquias de Irixoa 
## Notas
Praia de Zurriola

A **praia de Zurriola** é unha das tres praias da cidade de Donostia (País Vasco). Está situada entre a desembocadura do río Urumea e o monte Ulía, e ten unha lonxitude aproximada de 800 metros.

En 1994 leváronse a cabo unhas obras de reforma da praia. Anteriormente era practicamente inutilizable dada a virulencia das augas. Grazas a ditas reformas, que incluíron a construción dun espigón, a praia aumentou a súa lonxitude, as súas augas fixéronse aptas para o baño e o seu uso multiplicouse.

Fronte ao perfil elegante e tranquilo das praias de Ondarreta e La Concha, a praia de Zurriola consolidouse como unha praia de perfil máis novo e apropiada para a práctica do surf (trátase da praia máis aberta e con máis ondas da cidade) e como escenario dalgúns concertos do Festival de Jazz de Donostia e de competicións de surf, skateboarding e eventos similares.

Está permitida a práctica do nudismo desde 2004, sendo unha das poucas praias urbanas españolas que o permiten.

## Véxase tamén 
### Ligazóns externas 
* A Praia de Zurriola no sitio web municipal sobre as praias de Donostia 
* Praia de Zurriola en spain.info
All Nippon Airways

[275px|miniatura|[Boeing 747 de All Nippon Airways]]
**All Nippon Airways Co., Ltd.** (全日本空輸株式会社 *Zen Nippon Kūyu Kabushiki-gaisha*), tamén coñecida como **Zennikkū** (全日空) ou **ANA**, é a aeroliña máis grande do Xapón. A súa sede atópase no Shiodome City Center en Minato, Tokyo. A compañía voa a 49 destinos no Xapón e a 32 fóra do país. Os principais centros de operacións de ANA atópanse no aeroporto internacional de Narita, nas aforas de Tokyo, e no aeroporto internacional de Kansai, na periferia de Osaca. Os principais centros domésticos están no aeroporto internacional de Tokyo (Haneda), no Aeroporto Internacional de Osaca, o aeroporto internacional Chūbu Centrair (preto de Nagoya), e o novo aeroporto de Chitose (preto de Sapporo).

Ademais das súas operacións principais, ANA controla varias subsidiarias, como a súa aeroliña rexional, ANA Wings, e a chárter Air Japan. Outras compañías máis pequenas son Air Do, unha aeroliña low-cost que voa entre Tokyo e cidades de Hokkaido, AirAsia Japan, unha low-cost creada entre AirAsia de Malaisia e ANA, e Allex Cargo (ANA Cargo), a división de carga operada por Air Japan. ANA é tamén a maior accionista de Peach, unha compañía low-cost creada xunto co First Eastern Investment Group.

## Frota 

## Notas 
## Véxase tamén 
### Ligazóns externas 
* Páxina da aeroliña
Blue1

**Blue1 Ltd** (finés: *Blue1 Oy*) é unha aeroliña finesa propiedade do grupo SAS Group, cun centro de operacións no aeroporto de Copenhaguen. Blue1 voa a uns 20 destinos en Finlandia, Escandinavia e o resto de Europa. No ano 2009 transportou a uns 1,4 millóns de pasaxeiros. A aeroliña foi membro da alianza Star Alliance e ten a súa sede en Vantaa.

## Frota 

## Véxase tamén 
### Ligazóns externas 
* Páxina da aeroliña
Buenavista de Valdavia

**Buenavista de Valdavia** é un concello español da provincia de Palencia (Castela e León). A súa poboación é de 373 habitantes (INE 2012).

## Véxase tamén 
### Ligazóns externas 
* Páxina oficial do concello
OV5 9

**OV5 9** (*Orbiting Vehicle 5 9*) foi un satélite artificial estadounidense lanzado o 23 de maio de 1969 mediante un foguete Titan IIIC desde Cabo Cañaveral.

## Características 
OV5 9 foi un dos membros exitoso da familia de satélites ERS (Environmental Research Satellites), pequenos satélites lanzados como carga secundaria xunto satélites máis grandes para facer probas tecnolóxicas e estudos do contorno espacial. OV5 9 foi lanzado no mesmo foguete que OV5 5 e OV5 6 e estivo adicado ó estudo dos efectos da radiación solar e a magnetosfera terrestre. A nave tivo problemas desde o primeiro día de lanzamento debido a un conmutador e a fallos no sistema de enerxía, devolvendo unha cantidade limitada de datos útiles. O satélite deixou de funcionar en outubro de 1972. OV5 9 foi inxectado nunha órbita inicial de 111.727&nbsp;km de apoxeo e 16.866&nbsp;km de perixeo, cunha inclinación orbital de 32,9 graos e un período de 3119,6 minutos.

## Notas 
## Véxase tamén 
### Outros artigos 
* Environmental Research Satellites
Vitesse Arnhem

O **Stichting Betaald Voetbal Vitesse**, tamén chamado **Vitesse Arnhem** ou simplemente **Vitesse**, é un club de fútbol dos Países Baixos, da cidade de Arnhem. Xoga na Eredivisie holandesa e fundouse o 14 de maio de 1892.

## Historia 
O club fundouse en 1892. En 1984 separouse a parte de afeccionados para profesionalizar aínda máis o club.

A finais do século XIX e a principios do século XX, o equipo loitaba polo antigo campionato nacional, pero nunca chegou a gañalo. En 1927 chegou por vez primeira á final da Copa dos Países Baixos, pero perdeu diante do VUC Den Haag. Despois da fundación da Eredivisie en 1956, o equipo non participou na máxima categoría ata 1971. A partir dese intre o equipo mantívose durante 3 tempadas na máxima categoría, e non foi ata 1989 cando volveu á primeira división. En maio de 1990 xogou a súa segunda final de copa, contra o PSV, pero queda de novo subcampión. Ata 2002 o equipo rematou sempre a tempada entre os 6 primeiros na liga, clasificándose para a Copa UEFA en 6 ocasións. En 1993, o Vitesse foi eliminado polo Real Madrid nos oitavos de final da UEFA (0-1, 1-0). Neses anos, varios xogadores do Vitesse foron convocados coa súa selección nacional.

A nivel nacional,o Vitesse ostenta a maior derrota da historia da Eredivisie: o 12 de maio de 1972 os afeccionados do Ajax puideron desfrutar dun contundente 12-1.

O 15 de agosto do 2010 fíxose pública a compra do equipo polo xeorxiano Merab Zjordania, o cal chegou a ser adestrador da selección de Xeorxia.

## Uniforme 
* **Uniforme titular**: Camisola negra-amarela a raias, pantalón branco e medias brancas.
* **Uniforme alternativo**: Camisola gris, pantalón negro e medias negras.

## Véxase tamén 
### Ligazóns externas 
Páxina oficial do Club
A Feast for Crows

***A Feast for Crows*** é a cuarta novela da serie de fantasía épica *A Song of Ice and Fire*, obra do autor estadounidense George R. R. Martin. A novela foi publicada por vez primeira o 17 de outubro de 2005 no Reino Unido, seguida da publicación nos Estados Unidos o 8 de novembro de 2005.

En maio de 2005, Martin anunciou que o "gran tamaño" do seu manuscrito aínda inacabado de *A Feast for Crows* motivou que el e os seus editores dividisen a novela en dous libros. No canto de dividir o texto á metade de xeito cronolóxico, Martin optou por dividir o material atendendo ós personaxes e ás localizacións, provocando que as dúas novelas "teñan lugar simultaneamente". Martin tamén sinalou que a serie de *A Song of Ice and Fire* tería con toda probabilidade sete partes. un feito para os escritores de fantasía que só conseguira antes que el Robert Jordan e Neil Gaiman. No 2006, a novela foi nomeada ó Hugo Award, ó Locus Award, e ó Premio da British Fantasy Society.

## Notas 
## Véxase tamén 
### Ligazóns externas 
*Páxina oficial de George R. R. Martin
Turkish Airlines

**THY - Turkish Airlines, Inc.** (en turco *Türk Hava Yolları Anonim Ortaklığı*) (THY) é a aeroliña nacional de Turquía con base na cidade de Istanbul. Opera unha rede de vós regulares a 140 cidades internacionais e 35 en Turquía, operando nun total de 155 aeroportos, en Europa, Asia, África e América. O principal aeroporto da compañía é o Aeroporto Internacional Atatürk (IST), e ten centros de operacións nos aeroportos de Esenboga (ESB), e no de Sabiha Gökçen (SAW).

Entre 2006 e 2008 a aeroliña transportou 61,7 millóns de pasaxeiros cuns ingresos totais de 9370 millóns de dólares. Conta con 12000 empregados. Desde o 1 de abril de 2008 é membro da Star Alliance.

Dende o día 21 de maio de 2013 a aeroliña voa ao aeroporto de Santiago de Compostela. Trátase dunha conexión que se realiza tres días á semana entre a capital galega e a cidade de Istanbul.

## Frota 
miniatura|Turkish Airlines Sede Corporativa.
miniatura|Terceiro voo de Turkish a Galiza aterrando en Santiago de Compostela.
miniatura|Un avión de Turkish Airlines co logotipo de Star antes de que se unira formalmente á Alianza.
[miniatura|[Airbus A321-200.]]

A frota de Turkish Airlines constaba en 186 avións en novembro de 2012:

* A media de idade da frota de Turkish é de 3,9 anos.

## Notas 
## Véxase tamén 
### Ligazóns externas 
* Páxina oficial
* Anadolujet (Compañía Rexional de Baixo Custo de THY
* SunExpress
* Skylife
* Clases de viaxe de Turkish Airlines
A Casagrande, Mántaras, Irixoa

**A Casagrande** é un lugar da parroquia de Mántaras no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 3 habitantes (3 mulleres), o que supón unha diminución con respecto a 2011, cando tiña 7 habitantes.

## Lugares e parroquias 
### Lugares de Mántaras 
### Parroquias de Irixoa 
## Notas
Thai Airways International

**Thai Airways International Public Company Limited (THAI)** (en ) é a aeroliña nacional de Tailandia, ademais de ser a máis grande do país. Formada en 1988, a compañía ten a súa sede corporativa no distrito de Chatuchak, en Bangkok, e opera principalmente dende o aeroporto de Suvarnabhumi. THAI é un dos membros fundadores da alianza de aeroliñas Star Alliance. A compañía é o principal accionista da aeroliña low-cost Nok Air, cun 49% das súas accións, e creou unha aeroliña rexional baixo o nome de Thai Smile a mediados do ano 2012, usando novos Airbus A320.

Dende o seu centro de operacións no aeroporto de Suvarnabhumi, THAI voa a 75 destinos en 35 países, usando unha frota de máis de 80 avións. A aeroliña chegou a operar dúas das rutas sen escalas máis longas realizadas, entre Tailandia e Os Ánxeles e Nova York, pero debido aos altos custos do combustible e a retirada de avións a compañía abandonou todos os seus servizos sen escalas cara aos Estados Unidos en 2012. Na actualidade, os voos entre Bangkok e Os Ánxeles fan escala no aeroporto de Incheon, preto de Seúl. A rede de destinos de THAI está dominada por voos cara Europa, e o leste do suroeste de Asia, aínda que a aeroliña tamén voa a Johannesburgo e a cinco cidades de Oceanía.

## Frota 
### Actual 
En decembro de 2020 a frota de the Thay Airways estaba formada polos seguintes avións:

### Histórica 
## Notas 
## Véxase tamén 
### Ligazóns externas 
* Páxina da aeroliña
Tiger Woods

**Eldrick Tont** "**Tiger**" **Woods**, nado o 30 de decembro de 1975, en Cypress (California) é un golfista profesional americano, cuxos logros ata o día de hoxe o colocan entre os golfistas máis importantes de todos os tempos. Ostentou anteriormente o Número 1 mundial e foi o atleta mellor pagado do mundo durante varios anos, segundo a revista Forbes.

## Traxectoria 
Woods converteuse en profesional en 1996, e, en abril de 1997, xa ganara o seu primeiro grande, o Masters de 1997, nunha actuación sen precedentes. Converteuse por primeira vez en número 1 mundial en xuño de 1997. A partir do 2000, Woods dominou con forza no golf, pasou 264 semanas, dende agosto de 1999 ata setembro de 2004 e 281 semanas, dende xuño de 2005 ata outubro de 2010 como número 1 mundial. Dende decembro de 2009 ata comezos de abril de 2010, Woods deixou o golf para dedicarse ao seu matrimonio, tras admitir as súas infidelidades. Estas infidelidades, que ademais provocaron que Woods quedara sen algúns dos seus principais patrocinadores desveláronas varias mulleres en distintos medios de comunicación de todo o mundo. Isto foi seguido dunha perda de forma física e pouco a pouco baixou postos na clasificación, ata situarse nun mínimo do posto 58 en novembro de 2011. Rompeu unha racha de 107 semanas sen gañar en decembro de 2011, cando gañou o Chevron World Challenge. Actualmente ocupa o 3º posto na clasificación mundial.

Superou numerosos récords no mundo do golf. Foi o número un que estivo máis semanas consecutivas neste posto e tamén no maior número de semanas totais. Foi galardoado co PGA Player of the Year en dez ocasións, ten o récord de liderar a clasificación de ganancias durante nove tempadas.
Gañou 14 premios de mellor golfista, a segunda mellor marca (Jack Nicklaus lidera a clasificación con 18), e 74 torneos PGA Tour, 2º lugar, só por detrás de Sam Snead. Ten máis torneos importantes que calquera outro golfista en activo. É o xogador máis xove que alcanzou un Gran Slam, e que menos tempo tardou en gañar 50 torneos no PGA tour. Ademais, Woods é o segundo golfista, tras Jack Nicklaus, que logrou un Gran Slam en tres ocasións. Woods gañou 16 Campionatos Mundiais de Golf, e gañou polo menos un en cada unha das súas primeiras once temporadas a partir de 1999.

## Notas 
## Véxase tamén 
### Bibliografía 
* 
* 
* 
* 
* 
* 
* 

### Ligazóns externas 
* Páxina web oficial 
* Tiger Woods na web oficial da PGA European Tour 
* Tiger Woods na web oficial da Japan Golf Tour 
* Tiger Woods na clasificación de golfistas profesionais
* Fundación Tiger Woods 
* Centro de ensinanza Tiger Woods Learning Center  
* Tiger Woods 
* Publicacións sobre Tiger Woods
Javier Ozores Pedrosa

**Francisco Javier Ozores Pedrosa**, nado en Santiago de Compostela en 1878 e finado en Vigo o 15 de agosto 1961, foi un escritor e político galego.

## Traxectoria 
Fillo de Javier Ozores Losada, conde de Priegue. Estudou no Colexio dos xesuítas de Camposancos entre 1889 e 1895. Colaborou en *El Progreso* e foi redactor de *El Eco de Galicia*. Foi secretario da Cámara da Propiedade urbana da Coruña. Membro do Padroado Católico e identificado co maurismo, foi elixido concelleiro pola Liga Católica en maio de 1909, foi nomeado alcalde da Coruña a finais de xuño, pero dimitiu a finais de outubro do mesmo ano. En decembro foi elixido presidente da Liga de Amigos da Coruña. Volveu ser nomeado alcalde en decembro de 1913, e dimitiu en outubro de 1915. 

Instalouse no Pazo da Pastora de Vigo. En 1920 fundou a Asociación de antigos alumnos do Colexio de Camposancos, da que foi elixido primeiro Presidente. Foi gobernador civil da provincia de Huelva (1919). Destacou como investigador e escritor sobre pazos galegos. En 1935 foi elixido presidente do grupo local do Bloque Nacional de Vigo.

## Obras 
* *Los pazos gallegos*, 1927 (con José Cao Moure e o Marqués de Quintanar).

## Vida persoal 
Foi pai de Ruy, Álvaro, Lila, Xavier, Cristina e Pastora Ozores Ochoa.

## Notas
Selección de fútbol de Asturias

A **Selección de fútbol de Asturias** é unha selección de fútbol que representa á comunidade autónoma do Principado de Asturias, España, baixo a organización da Real Federación de Fútbol do Principado de Asturias, sendo integrada por xogadores de devandita comunidade.

A Federación asturiana non é membro nin da FIFA nin da UEFA, polo que a selección non está recoñecida e non pode disputar partidos nin competicións oficiais. No entanto, en categorías inferiores participa nas competicións oficiais que organiza a Real Federación Española de Fútbol e, desde 1999, a selección asturiana de afeccionados disputa a Copa das Rexións da UEFA.

## Historia 
### Federación Cantábrica 
A Federación Rexional Cantábrica de Clubs de Foot-ball naceu o 9 de decembro de 1915 en represetación dos clubs de fútbol da provincia de Oviedo. O 22 de novembro de 1916, a Federación Española de Clubs de Foot-ball dispuxo que os clubs cántabros causasen baixa na Federación Norte e integrásense na Federación Rexional Cantábrica de clubs de Foot-ball, xunto aos clubs asturianos que a conformaban previamente. Actuou como capitán o defensa Abelardo, quen xogou, ao mesmo tempo, o seu primeiro encontro coa selección asturiana. Asturias dominou o partido desde o principio e, aos quince minutos, vencía por 3-0, con goles do propio Abelardo, de Mario Cotelo e de Oli.

## Histórico de resultados 
### Partidos oficiais 
#### Selección Cantábrica 
#### Selección Asturiana 
### Partidos amigables 
## Palmarés 
### Selección absoluta 
* **Copa do Príncipe de Asturias (1)**: 1923.
* Subcampión da Copa do Príncipe de Asturias (2): 1918* e 1926.
:***** *Como parte da selección cantábrica xunto a Cantabria.*

### Selección de afeccionados 
* **Fase española da Copa das Rexións da UEFA (1)**: 2002.
* Subcampión da Fase española da Copa das Rexións da UEFA (1): 2004 e 2012.

### Selección sub-18 
* **Campionato Nacional de Seleccións Autonómicas sub-18 (2)**: 1994 e 2009.

## Notas 
## Véxase tamén 
### Ligazóns externas 
* Real Federación de Fútbol do Principado de Asturias
Pracíns, Chandebrito, Nigrán

**Pracíns** é un lugar da parroquia de Chandebrito no concello pontevedrés de Nigrán, na comarca de Vigo. Segundo o IGE, en 2022 tiña 49 habitantes (21 homes e 28 mulleres).

## Lugares e parroquias
### Lugares de Chandebrito
### Parroquias de Nigrán
## Notas
## Véxase tamén
### Outros artigos
*Pracín.